**Chieko Asakawa** (浅川 智恵子, *Asakawa Chieko*) (s. 1958 Osaka, Japani) on sokea japanilainen tietotekniikan asiantuntija, joka tunnetaan estettömyyttä edistävästä työstään IBM:n tutkimuslaitoksessa Tokiossa. Hän kehitti IBM:n kotisivunlukijan, Netscapen selaimen liitännäisen, josta tuli yleisimmin käytetty verkon puhesynteesijärjestelmä. Hän on saavuttanut useita teollisuuden ja julkisten tahojen myöntämiä palkintoja.

Koulutus ja ura
---------------

Asakawa syntyi normaalilla näkökyvyllä, mutta satutti näköhermonsa lyödessään vasemman silmänsä uima-altaan reunaan 11-vuotiaana. Onnettomuuden jälkeen hänen näkönsä alkoi huonontua, ja 14-vuotiaan hän oli jo täysin sokea. Hän suoritti alemman korkeakoulututkinnon kirjallisuudesta Otemon Gakuin yliopistossa Osakassa vuonna 1982 ja sen jälkeen hän aloitti kaksivuotisen sokeille tarkoitetun ohjelmointikurssin käyttäen Optaconia kääntääkseen kosketusaistimuksia. Hän liittyi IBM Research -tutkimuslaitokseen tilapäisesti vuonna 1984, ja vuotta myöhemmin hänestä tuli pysyvä tutkija. Vuonna 2004 hän suoritti tekniikan tohtorin tutkinnon Tokion yliopistossa. 

Asakawan tutkimushankkeisiin liittyy pistekirjoitusasiakirjoja käsittelevät tekstinkäsittelyohjelma ja digitaalinen kirjasto, Netscape-selaimen laajennus, joka muuntaa tekstin puheeksi ja tarjoaa kätevämmän verkon navigointimekanismin sokeille sekä kehitysjärjestelmä, joka mahdollistaa sokeuden kokemisen websuunnittelijoille. Hänen selainlaajennuksestaan tuli aluksi IBM:n tuote, *IBM Home Page Reader* (suom. IBM:n kotisivunlukija), ja viiden vuoden kuluessa siitä tuli yleisin käytössä oleva verkon puhesynteesijärjestelmä.

Viime aikoina Asakawa on tutkinut myös multimediasisällön esteettömyyttä,  teknisiä ja sosiaalisia muutoksia jotka mahdollistaisivat ikääntyvien ihmisten työskentelyn useamman vuoden ajan ennen eläkkeelle jäämistä  sekä teknologian kehittämistä, joka mahdollistaisi fyysisen maailman myös sokeille.

Palkinnot ja kunnianosoitukset
------------------------------

Asakawa lisättiin naisten teknologian ulkomaiselle kunnialistalle vuonna 2003. Vuonna 2009 hänestä tuli *IBM Fellow*, joka on IBM:n suurin kunnianosoitus työntekijöilleen. Asakawasta tuli viides japanilainen palkinnon saavuttanut henkilö ja ensimmäinen palkinnon saavuttanut japanilainen nainen.

Vuonna 2011 Anita Borgin nais- ja teknologiainstituutti antoi Asakawalle Naisten Visio-palkinnon.  Vuonna 2013 Japanin hallitus myönsi hänelle Japanin valtion violetin ansiomerkin (Purple Ribbon). Vuonna 2017 hänet valittiin Yhdysvaltain kansallisen teknillisen akatemian National Academy of Engineeringin kansainväliseksi jäseneksi.

Lähteet
-------

1. 1 2  Waddell, Cynthia & Regan, Bob & Henry, Shawn Lawton & Burks,Michael & Thatcher, Jim & Urban, Mark & Bohman, Paul: Constructing Accessible Web Sites  2003. Apress.  .
2. 1 2 3 4 5  Eliza, Strickland: Dream Jobs 2012: Web Guru for the Blind; IBM researcher Chieko Asakawa can't see your website, but she can make it better *IEEE Spectrum*.  tammikuu 31, 2012.
3. 1 2  Chris, Sciacca: IBM Fellow Chieko Asakawa awarded Medal of Honor *IBM Research News*.  huhtikuu 29, 2013. IBM Research.  .
4. 1 2  Osamu, Sawaji: Yamato Nadeshiko: Pioneering Accessibility *Highlighting Japan*.  joulukuu 2011. Public Relations Office, Government of Japan.  .
5. ↑  Weiss: IBM Researcher Aims to Improve Web Access for Visually Impaired *Computerworld*.  April 2, 2007.  .
6. ↑  Shah, Rawn: In a Few Years Nations May Need Us to Work Years Past Retirement Age *Forbes*.  marraskuu 22, 2011.  .
7. ↑  Arkistoitu kopioKeynote speakers *DSAI 2012*.  Arkistoitu 10.7.2017. Viitattu 8.3.2019. .
8. ↑  Calabro, Tina: Breaking Down Barriers: Creating a more disability-friendly city: Use of creative thinking and technology could spark new ways to improve accessibility *Pittsburgh Post-Gazette*.  joulukuu 16, 2013.  .
9. ↑  Featured Profile: Chieko Asakawa, Group Leader, IBM Tokyo, Accessibility Research, IBM *WITI Hall of Fame*. Women in Technology International.  .
10. ↑  Arkistoitu kopioIBM researcher Chieko Asakawa awarded prestigious Fellow title  2009. The Maininichi Newspapers.  Arkistoitu 5.3.2016. Viitattu 8.3.2019. .
11. ↑  Schultz, Morgon Mae: Arkistoitu kopioWithout Sight, a Visionary Leader: Chieko Asakawa connects disabled users to the Web  kesäkuu 2011. IBM Systems Magazine.  Arkistoitu 13.12.2017. Viitattu 8.3.2019. .
12. ↑  Arkistoitu kopioAnita Borg Institute Announces 2011 Women of Vision Award Winners *reuters.com*.  maalliskuu 7, 2011.  Arkistoitu 24.9.2015. Viitattu 8.3.2019. .
13. ↑  Dr. Chieko Asakawa National Academy of Engineering.

Aiheesta muualla
----------------

* IBM:n työntekijäprofiili
* Googlen tutkijaprofiili

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Chieko Asakawa 

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Japani

 |
|  |
| Tieteilijät | 
* Association for Computing Machinery
* CiNii
* DBLP
* Google Scholar

 |

 |